Caroline Tiriman | ABC Radio Australia |13 September 2016
Wanpla land owna grup emi papa blong Gold Ridge Community Investment Limited (GCIL) long Solomon Islands itok oli hamamas olsem oli nap painim moni na halvim tu ikonomi blong kantri taem Gold Ridge mine bai stat wok ken.
Gold Ridge Community Investment Limited ibin baem despla mine long A$100 long St Barbara wanpla mining kampani blong Australia long 2015.
Gavman itok olsem emi no bin wanbel long pasin em St Barbara mine ibin mekim long lusim wok blong en long kantri.
Oli bin sutim tok long despla mine olsem emi no bin lukautim gut tailings dam we emi save putim ol posin pipia blong mine.
Taem despla dam ibin pulap emi save kapsaet na bagarapim ol wara na environment na despla isave bin kamapim planti wari long ol pipal.
Nau wanpla, Chinese-Australian property developer AXF i tingting long baem na wok wantem ol papa graon long ronim despla mine.
Walton Naezon, chairman blong Gold Ridge Community Investment Limited itokim Radio Australia olsem bai oli givim mining plan igo long gavman long despla tupla wik ikam.
eng_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn